กฎกระทรวงกฎกระทรวงกำหนดหลักเกณฑ์และวิธีการยื่นจดแจ้งการจดแจ้ง การเปลี่ยนรายการหลักฐานการจดแจ้งการยกเลิกหลักฐานการจดแจ้งการกำหนดแบบการจดแจ้ง และอัตราค่าธรรมเนียมการจดแจ้งการพิมพ์หนังสือพิมพ์พ.ศ. ๒๕๕๑[๑] อาศัยอำนาจตามความในมาตรา๖ และมาตรา ๑๑ วรรคสี่ แห่งพระราชบัญญัติจดแจ้งการพิมพ์ พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย นายกรัฐมนตรีออกกฎกระทรวงไว้ดังต่อไปนี้ข้อ ๑ผู้ใดประสงค์จะพิมพ์หนังสือพิมพ์ในราชอาณาจักรให้ยื่นจดแจ้งการพิมพ์ตามแบบที่กำหนดในข้อ ๑๓ซึ่งอย่างน้อยต้องมีรายการดังต่อไปนี้ ณ สถานที่ที่กำหนดในข้อ ๗พร้อมด้วยเอกสารหรือหลักฐานตามที่กำหนดในข้อ ๖(๑)ชื่อ สัญชาติ ถิ่นที่อยู่ของผู้พิมพ์ ผู้โฆษณาบรรณาธิการหรือเจ้าของกิจการหนังสือพิมพ์ แล้วแต่กรณี(๒)ชื่อของหนังสือพิมพ์(๓)วัตถุประสงค์และระยะเวลาออกหนังสือพิมพ์(๔)ภาษาที่หนังสือพิมพ์จะออกใช้(๕)ชื่อและที่ตั้งโรงพิมพ์หรือสถานที่พิมพ์(๖)ชื่อและที่ตั้งสำนักงานของหนังสือพิมพ์ข้อ ๒ ชื่อของหนังสือพิมพ์ต้องไม่มีลักษณะดังต่อไปนี้(๑)ไม่พ้องหรือมุ่งหมายให้คล้ายกับพระปรมาภิไธย พระนามาภิไธย พระปรมาภิไธยย่อพระนามาภิไธยย่อ หรือนามพระราชวงศ์(๒)ไม่พ้องหรือมุ่งหมายให้คล้ายกับราชทินนาม เว้นแต่ราชทินนามของตน ของบุพการีหรือของผู้สืบสันดาน(๓)ไม่ซ้ำกับชื่อหนังสือพิมพ์ที่ได้รับจดแจ้งไว้แล้ว(๔)ไม่มีคำหรือความหมายหยาบคายข้อ ๓บรรณาธิการหนังสือพิมพ์ต้องมีคุณสมบัติและไม่มีลักษณะต้องห้าม ดังนี้(๑)มีอายุไม่ต่ำกว่ายี่สิบปีบริบูรณ์(๒)มีสัญชาติไทยหรือสัญชาติแห่งประเทศซึ่งมีสนธิสัญญากับประเทศไทย(๓)มีถิ่นที่อยู่ประจำในราชอาณาจักร(๔)ไม่เป็นคนไร้ความสามารถหรือคนเสมือนไร้ความสามารถ(๕)ไม่เคยต้องโทษตามคำพิพากษาถึงที่สุดให้จำคุก เว้นแต่พ้นโทษมาแล้วไม่น้อยกว่าสามปี หรือเป็นความผิดโดยประมาทหรือความผิดลหุโทษข้อ ๔เจ้าของกิจการหนังสือพิมพ์ที่เป็นบุคคลธรรมดา ผู้พิมพ์หรือผู้โฆษณาต้องมีคุณสมบัติและไม่มีลักษณะต้องห้าม ดังต่อไปนี้(๑)มีอายุไม่ต่ำกว่ายี่สิบปีบริบูรณ์(๒)มีสัญชาติไทย(๓)มีถิ่นที่อยู่ประจำในราชอาณาจักร(๔)ไม่เป็นคนไร้ความสามารถหรือคนเสมือนไร้ความสามารถ(๕)ไม่เคยต้องโทษตามคำพิพากษาถึงที่สุดให้จำคุก เว้นแต่พ้นโทษมาแล้วไม่น้อยกว่าสามปี หรือเป็นความผิดโดยประมาทหรือความผิดลหุโทษข้อ ๕เจ้าของกิจการหนังสือพิมพ์ที่เป็นนิติบุคคลต้องมีบุคคลซึ่งมีสัญชาติไทยถือหุ้นไม่น้อยกว่าร้อยละ๗๐ ของหุ้นทั้งหมด และต้องมีกรรมการไม่น้อยกว่าสามในสี่ของจำนวนกรรมการทั้งหมดเป็นผู้มีสัญชาติไทยด้วยข้อ ๖การยื่นจดแจ้งการพิมพ์ ให้ยื่นจดแจ้งพร้อมด้วยเอกสารหรือหลักฐานดังต่อไปนี้(๑)สำเนาบัตรประจำตัวประชาชน สำเนาทะเบียนบ้านของผู้พิมพ์ ผู้โฆษณาบรรณาธิการและเจ้าของกิจการหนังสือพิมพ์(๒)สำเนาหนังสือรับรองการจดทะเบียนนิติบุคคลที่ออกให้ไม่เกินหกเดือนในกรณีที่เจ้าของกิจการหนังสือพิมพ์เป็นนิติบุคคลเว้นแต่กรณีที่ตรวจสอบการจดทะเบียนนิติบุคคลได้ในระบบเครือข่ายคอมพิวเตอร์ที่กรมพัฒนาธุรกิจการค้าจัดทำขึ้น(๓)เอกสารแสดงสิทธิในการใช้สถานที่เพื่อเป็นสำนักงานของหนังสือพิมพ์(๔)หนังสือมอบอำนาจ (ถ้ามี)พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจข้อ ๗การยื่นจดแจ้งการพิมพ์ตามข้อ ๑ ให้ยื่น ณ สถานที่ ดังต่อไปนี้(๑)ในกรณีที่สำนักงานของหนังสือพิมพ์ตั้งอยู่ในเขตกรุงเทพมหานคร จังหวัดนนทบุรีจังหวัดปทุมธานี จังหวัดนครปฐม จังหวัดสมุทรสาคร จังหวัดสมุทรสงครามและจังหวัดสมุทรปราการ ให้ยื่น ณ สำนักหอสมุดแห่งชาติ กรมศิลปากร(๒)ในกรณีที่สำนักงานของหนังสือพิมพ์ตั้งอยู่ในเขตจังหวัดอื่นนอกจากที่กำหนดใน (๑)ให้ยื่น ณ สำนักงานศิลปากร ๑ - ๑๕ ที่เขตอำนาจในจังหวัดนั้นข้อ ๘การรับจดแจ้งการพิมพ์ ให้ดำเนินการตามขั้นตอนและระยะเวลา ดังต่อไปนี้(๑)เมื่อพนักงานเจ้าหน้าที่ได้รับแบบการจดแจ้งและเอกสารหรือหลักฐานให้ตรวจสอบรายละเอียดและความถูกต้องของเอกสารหรือหลักฐานและออกหนังสือสำคัญแสดงการจดแจ้งให้แก่ผู้ยื่นจดแจ้งโดยไม่ชักช้า(๒)ในกรณีที่ผู้ยื่นจดแจ้งยังดำเนินการไม่ถูกต้องหรือครบถ้วนตามที่กำหนดไว้ในกฎกระทรวงนี้ให้พนักงานเจ้าหน้าที่แนะนำให้ผู้ยื่นจดแจ้งดำเนินการให้ถูกต้องและครบถ้วนทุกเรื่องในคราวเดียวกันภายในสิบห้าวันนับแต่วันที่ได้รับแบบการจดแจ้งและเอกสารหรือหลักฐานการจดแจ้งเมื่อได้ดำเนินการถูกต้องและครบถ้วนแล้วให้รับจดแจ้งพร้อมออกหนังสือสำคัญสำหรับแสดงการจดแจ้งให้แก่ผู้ยื่นจดแจ้งโดยพลัน(๓)ถ้าไม่รับจดแจ้งให้พนักงานเจ้าหน้าที่แจ้งเป็นหนังสือพร้อมด้วยเหตุผลให้ผู้ยื่นจดแจ้งทราบการนับระยะเวลาตามวรรคหนึ่งไม่รวมระยะเวลาที่พนักงานเจ้าหน้าที่แจ้งให้ผู้ยื่นจดแจ้งไปดำเนินการแก้ไขให้ถูกต้องและครบถ้วนข้อ ๙พนักงานเจ้าหน้าที่จะออกหนังสือสำคัญแสดงการจดแจ้งให้แก่ผู้ยื่นจดแจ้งได้ต่อเมื่อผู้ยื่นจดแจ้งได้ชำระค่าธรรมเนียมการจดแจ้งเป็นจำนวนเงิน๕,๐๐๐ บาท แก่พนักงานเจ้าหน้าที่แล้วข้อ ๑๐การขอรับใบแทนหนังสือสำคัญแสดงการจดแจ้งแทนฉบับเดิมที่ชำรุดให้ส่งคืนฉบับเดิมที่ชำรุด หรือในกรณีเป็นการขอรับใบแทนเพราะเหตุสูญหายให้ยื่นหลักฐานการแจ้งความสูญหายด้วย โดยให้ยื่นขอ ณ สถานที่ที่ได้ยื่นจดแจ้งข้อ ๑๑ผู้พิมพ์ ผู้โฆษณา บรรณาธิการหรือเจ้าของกิจการหนังสือพิมพ์ผู้ใดเปลี่ยนแปลงรายการอย่างใดอย่างหนึ่งตามข้อ ๑ให้แจ้งพนักงานเจ้าหน้าที่เพื่อดำเนินการเปลี่ยนแปลงรายการในหลักฐานการจดแจ้งภายในสามสิบวันนับแต่ได้ทำการเปลี่ยนแปลงรายการดังกล่าวข้อ ๑๒ผู้พิมพ์ ผู้โฆษณา บรรณาธิการ หรือเจ้าของกิจการหนังสือพิมพ์ผู้ใดเลิกเป็นผู้พิมพ์ผู้โฆษณา บรรณาธิการ หรือเจ้าของกิจการหนังสือพิมพ์ให้แจ้งพนักงานเจ้าหน้าที่เพื่อยกเลิกหรือเปลี่ยนแปลงรายการในหลักฐานการจดแจ้งภายในสามสิบวันนับแต่วันที่เลิกเป็นผู้พิมพ์ผู้โฆษณา บรรณาธิการ หรือเจ้าของกิจการหนังสือพิมพ์ข้อ ๑๓การจดแจ้งการพิมพ์ หนังสือสำคัญแสดงการจดแจ้งใบแทนหนังสือสำคัญแสดงการจดแจ้ง การเปลี่ยนรายการหลักฐานการจดแจ้งและการยกเลิกหลักฐานการจดแจ้ง ให้เป็นไปตาม แบบ พ. ๑ พ. ๒ และ พ. ๓ท้ายกฎกระทรวงนี้ให้ไว้ ณ วันที่ ๒๙มกราคม พ.ศ. ๒๕๕๑พลเอกสุรยุทธ์ จุลานนท์นายกรัฐมนตรี[เอกสารแนบท้าย]๑.แบบจดแจ้งการพิมพ์เป็น ... หนังสือพิมพ์ (แบบ พ. ๑)๒.หนังสือสำคัญแสดงการจดแจ้งการพิมพ์ ตามพระราชบัญญัติจดแจ้งการพิมพ์ พุทธศักราช๒๕๕๐ (แบบ พ. ๒)๓.แบบจดแจ้งการพิมพ์ เปลี่ยนแปลง หรือยกเลิกรายการหลักฐานการจดแจ้งการพิมพ์ (แบบ พ.๓)(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑ วรรคสี่แห่งพระราชบัญญัติจดแจ้งการพิมพ์ พ.ศ. ๒๕๕๐ บัญญัติให้การยื่นจดแจ้ง การจดแจ้งการเปลี่ยนรายการหลักฐานการจดแจ้ง การยกเลิกหลักฐานการจดแจ้ง การกำหนดแบบการจดแจ้งและอัตราค่าธรรมเนียมการจดแจ้งการพิมพ์หนังสือพิมพ์ให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้อาจารี/ผู้จัดทำ๑๐ กรกฎาคม ๒๕๕๖วิชพงษ์/ตรวจ๑๑ กรกฎาคม ๒๕๕๖[๑] ราชกิจจานุเบกษา เล่ม ๑๒๕/ตอนที่ ๔๑ ก/หน้า ๕๔/๓ มีนาคม ๒๕๕๑